stanford-oval/wikipedia huggingface dataset:
ภัยพิบัติเหมืองโซมา

| ภัยพิบัติเหมืองโซมา |
| --- | --- |
ความพยายามช่วยเหลือผู้รอดชีวิต หลังจากภัยพิบัติเหมืองโซมา
วันที่: 13 พฤษภาคม ค.ศ. 2014 15.10 น. (EET)
สถานที่: เมืองโซมา จังหวัดมานิซา ประเทศตุรกี 39°4′37.90″N 27°31′30.93″E﻿ / ﻿39.0771944°N 27.5252583°E﻿ / 39.0771944; 27.5252583
สาเหตุ: การระเบิดและไฟไหม้
ความเสียหาย
เสียชีวิต: 298
บาดเจ็บ: 80
ภัยพิบัติเหมืองโซมา เมื่อวันที่ 13 พฤษภาคม ค.ศ. 2014 ที่เมืองโซมา จังหวัดมานิซา ประเทศตุรกี ซึ่งเกิดขึ้นจากเหตุไฟไหม้ที่ชั้นใต้ดินของเหมืองตั้งแต่วันที่ 13 จนถึงวันที่ 15 พฤษภาคม  ส่งผลให้มีผู้เสียชีวิต 298 คน เหตุการณ์ครั้งนี้เป็นภัยพิบัติทางเหมืองที่เลวร้ายที่สุดในประวัติศาสตร์ตุรกี เหมืองแห่งนี้ดำเนินการโดยผู้ผลิตถ่านหิน Soma Kömür İşletmeleri A.Ş.โดยการระเบิดถูกสงสัยว่ามีสาเหตุมาจากเครื่องใช้ไฟฟ้า ซึ่งทำให้เกิดเพลิงไหม้ขึ้นในขณะที่มีคนงานในเหมือง 787 คน หลังจากนั้นรัฐมนตรีว่าการกระทรวงพลังงานและทรัพยากรธรรมชาติ Taner Yıldız ประกาศว่ามีจำนวนผู้เสียชีวิต 298 คน ที่เวลาหนึ่งนาฬิกาของเวลายุโรปตะวันออก เมื่อวันที่ 17 พฤษภาคม ค.ศ. 2014 มีคนงาน 18 คนถูกอ้างว่าติดค้างอยู่ภายใน และการช่วยชีวิตยังคงดำเนินต่อไป ประธานการปฏิบัติการฉุกเฉิกและภัยพิบัติ(Disaster and Emergency Management Presidency (AFAD)) ประกาศรายชื่อของ 283 คนงานซึ่งเสียชีวิตในภัยพิบัติเหมือง แต่มีการร้องเรียนว่าตัวเลขที่แท้จริงมากกว่านี้
กลุ่มคนงานเคยประท้วงเงื่อนไขความปลอดภัยของการทำเหมืองในปลายปี 2013 และความต้องการพรรคการเมืองฝ่ายตรงข้าม พรรคประชาชนสาธารณรัฐ (CHP) ที่จะสอบสวนความปลอดภัยของเหมืองถูกปฏิเสธในสภาแห่งชาติตุรกี ด้วยคะแนนเสียงพรรคการพัฒนาและยุติธรรม (AKP) เพียงไม่กี่อาทิตย์ก่อนเกิดภัยพิบัติ
ที่ตั้งของเหมืองถ่ายหินในตุรกี
ภัยพิบัติเขื่อนบรูมาจิญญู

| --- | --- |

วันที่: 25 มกราคม 2562 (2562-01-25)
ที่ตั้ง: บรูมาจิญญู รัฐมีนัชเจไรช์ บราซิล
พิกัด: 20°07′10″S 44°07′27″W﻿ / ﻿20.11944°S 44.12417°W﻿ / -20.11944; -44.12417
ประเภท: การวิบัติของเขื่อน
ผู้เข้าร่วม: วาลี
เสียชีวิต: 186 คน
บาดเจ็บไม่ถึงตาย: 23 คน
สูญหาย: 122 คน
   th  th 
ภัยพิบัติเขื่อนบรูมาจิญญู เกิดขึ้นในวันที่ 25 มกราคม พ.ศ. 2562 เมื่อเขื่อนกักเก็บหางแร่เขื่อนหนึ่งที่เหมืองสินแร่เหล็กใกล้เมืองบรูมาจิญญู รัฐมีนัชเจไรช์ ประเทศบราซิล เกิดความขัดข้องอย่างมหันตภัย โดยได้พังทลายลง ส่งผลให้น้ำโคลนและของเสียจากการทำเหมืองไหลบ่าเข้าท่วมหมู่บ้านใกล้เคียงซึ่งอยู่ในเขตชนบท ผู้ดำเนินการเขื่อนคือบริษัทเหมืองแร่วาลี (Vale) ซึ่งเคยมีส่วนเกี่ยวข้องกับภัยพิบัติเขื่อนเบ็งตู โรดรีกิส ใน พ.ศ. 2558
การพังทลายของเขื่อนเกิดขึ้นในเวลาอาหารกลางวัน และโคลนได้หลากซัดพื้นที่บริหารของเหมืองที่ซึ่งคนงานหลายร้อยคนกำลังรับประทานอาหารอยู่ ผู้เสียชีวิตมีจำนวน 186 คน และมีผู้สูญหาย 122 คน สถาบันอิญโญชิง (Inhotim) ซึ่งเป็นพิพิธภัณฑ์กลางแจ้งที่ใหญ่ที่สุดในโลกและตั้งอยู่ในบรูมาจิญญู ต้องดำเนินการอพยพหลบภัยเพื่อป้องกันเหตุล่วงหน้า
พระพรหมวชิรเวที (อมร ญาโณทโย)

| พระพรหมวชิรเวที (อมร ญาโณทโย) |
| --- | --- |

คำนำหน้าชื่อ: พระเดชพระคุณ
ส่วนบุคคล
เกิด: 23 เมษายน พ.ศ. 2483 (84 ปี)
นิกาย: ธรรมยุติกนิกาย
การศึกษา: เปรียญธรรม 7 ประโยค นักธรรมชั้นเอก
ตำแหน่งชั้นสูง
ที่อยู่: วัดปทุมวนารามราชวรวิหาร กรุงเทพมหานคร
อุปสมบท: พ.ศ. 2505
พรรษา: 62
ตำแหน่ง: กรรมการมหาเถรสมาคม เจ้าอาวาสวัดปทุมวนาราม ปรึกษาเจ้าคณะภาค 10 (ธรรมยุต)
พระพรหมวชิรเวที นามเดิม อมร มลาวรรณ ฉายา ญาโณทโย เป็นพระราชาคณะเจ้าคณะรองคณะธรรมยุติกนิกาย ดำรงตำแหน่งเป็นเจ้าอาวาสวัดปทุมวนารามราชวรวิหาร กรรมการมหาเถรสมาคม ที่ปรึกษาเจ้าคณะภาค 10 (ธรรมยุต) และผู้ช่วยแม่กองธรรมสนามหลวง
ประวัติ

พระพรหมวชิรเวที เกิดเมื่อวันที่ 23 เมษายน พ.ศ. 2483 ณ บ้านหนามแท่ง ตำบลม่วง อำเภอมหาชนะชัย จังหวัดอุบลราชธานี (ปัจจุบันแยกขึ้นกับจังหวัดยโสธร) โยมบิดาชื่อ นายทุย มลาวรรณ โยมมารดาชื่อ นางเมือง มลาวรรณ ครอบครัวประกอบอาชีพทำไร่-ทำนา เรียนจบชั้นประถมปีที่ 4 จากโรงเรียนประชาบาลบ้านหนามแท่ง อ.มหาชนะชัย จ.อุบลราชธานี
การบรรพชาอุปสมบท

ครั้นอายุ 13 ปี ได้เข้าบรรพชาที่วัดทุ่งสวนตาล ต.ม่วง อ.มหาชนะชัย โดยมีเจ้าอธิการจวน เจ้าอาวาสวัดบ้านท่าสมอและเจ้าคณะตำบลม่วง เป็นพระอุปัชฌาย์  ระหว่างเป็นสามเณรได้หมั่นเล่าเรียนหาความรู้ศึกษาพระปริยัติธรรมด้วยความมุ่งมั่น พ.ศ. 2498 สามารถสอบได้นักธรรมชั้นตรี-โท-เอก ตามลำดับ ต่อมา พ.ศ. 2500 ได้ลาสิกขาไปบรรพชาใหม่ ที่วัดปทุมวนาราม กรุงเทพฯ โดยมีสมเด็จพระมหาวีรวงศ์ (จวน อุฏฺฐายี) วัดมกุฏกษัตริยาราม เป็นพระอุปัชฌาย์
กระทั่งเมื่ออายุ 22 ปี ได้เข้าพิธีอุปสมบท เมื่อปี พ.ศ. 2505 ณ พัทธสีมาวัดปทุมวนาราม กรุงเทพฯ โดยมีสมเด็จพระมหาวีรวงศ์ (จวน อุฏฐายี) วัดมกุฏกษัตริยาราม เป็นพระอุปัชฌาย์ พระธรรมปาโมกข์ (บุญมั่น มนฺตาสโย) เจ้าอาวาสวัดปทุมวนาราม เป็นพระกรรมวาจาจารย์ และพระเทพวราภรณ์ ผู้ช่วยเจ้าอาวาสวัดปทุมวนาราม เป็นพระอนุสาวนาจารย์ หลังอุปสมบทได้มุ่งศึกษาพระปริยัติธรรมทั้งนักธรรมและบาลีอย่างจริงจัง แม้สภาพความเป็นอยู่ในขณะนั้นจะไม่มีความสะดวกสบายต่อการศึกษาดังเช่นในปัจจุบันเท่าใดนัก แต่อาศัยความมุมานะท่องหนังสืออ่านตำราอย่างขะมักเขม้น
ประวัติการศึกษา

พ.ศ. 2514 สามารถสอบได้เปรียญธรรม 7 ประโยค สำนักเรียนวัดปทุมวนาราม
พ.ศ. 2515 ท่านได้สำเร็จการศึกษาระดับปริญญาตรี คณะสังคมวิทยา มหาวิทยาลัยมหามกุฏราชวิทยาลัย ก่อนเดินทางไปศึกษาต่อที่มหาวิทยาลัยพาราณสี ประเทศอินเดีย ใช้เวลา 3 ปีสำเร็จการศึกษาระดับชั้นปริญญาโท สาขาสังคมวิทยา
กระทั่งสำเร็จการศึกษาจากประเทศอินเดีย ท่านได้มาเป็นอาจารย์สอนหนังสือประจำมหาวิทยาลัยมหามกุฏราชวิทยาลัย ในเวลาต่อมาได้รับแต่งตั้งเป็นคณบดีคณะศึกษาศาสตร์ ในมหาวิทยาลัยแห่งนั้น
ตำแหน่ง

งานปกครอง
พ.ศ. 2521 เป็นผู้ช่วยเจ้าอาวาสวัดปทุมวนาราม
พ.ศ. 2532 เป็นพระอุปัชฌาย์
พ.ศ. 2533 เป็นผู้รักษาการแทนเจ้าอาวาสวัดปทุมวนาราม
พ.ศ. 2535 เป็นเจ้าอาวาสวัดปทุมวนาราม
พ.ศ. 2542 เป็นผู้ตรวจการคณะสงฆ์ภาค 1-2-3 และ 12-13 (ธรรมยุต)
พ.ศ. 2550 เป็นรองเจ้าคณะภาค 10 (ธรรมยุต)
พ.ศ. 2553 เป็นกรรมการมหาเถรสมาคม
พ.ศ. 2554 เป็นกรรมการบริหารคณะธรรมยุต
พ.ศ. 2555 เป็นกรรมการมหาเถรสมาคม วาระที่ 1
พ.ศ. 2561 เป็นผู้รักษาการเจ้าคณะภาค 10 (ธ)
พ.ศ. 2562 เป็นกรรมการมหาเถรสมาคม วาระที่ 2 และเจ้าคณะภาค 10 (ธรรมยุต)
พ.ศ. 2564 เป็นที่ปรึกษาเจ้าคณะภาค 10 (ธรรมยุต)
พ.ศ. 2564 เป็นกรรมการมหาเถรสมาคม วาระที่ 3
งานการศึกษา
พ.ศ. 2543 เป็นผู้ช่วยแม่กองธรรมสนามหลวง
สมณศักดิ์

พ.ศ. 2523  เป็นพระราชาคณะชั้นสามัญที่ พระกิตติสารกวี
พ.ศ. 2535  เป็นพระราชาคณะชั้นราชที่ พระราชมุนี ตรีปิฎกอรรถโฆษิต ยติคณิสสร บวรสังฆาราม คามวาสี
พ.ศ. 2543  เป็นพระราชาคณะชั้นเทพที่ พระเทพปัญญามุนี ศรีปริยัตินายก ตรีปิฎกวราลงกรณ์ ยติคณิสสร บวรสังฆาราม คามวาสี
พ.ศ. 2551  เป็นพระราชาคณะชั้นธรรมที่ พระธรรมธัชมุนี ศีลาจารวิมล โสภณปริยัติดิลก ตรีปิฎกวราลงกรณ์ ยติคณิสสร บวรสังฆาราม คามวาสี
พ.ศ. 2565  เป็นพระราชาคณะเจ้าคณะรองที่ พระพรหมวชิรเวที ศรีสังฆโสภณ วิมลสีลาจาร สุวิธานปริยัติดิลก ตรีปิฎกวราลงกรณ์ ยติคณิสสร บวรสังฆาราม คามวาสี
มัลโก

มัลโก หรือ มัลโก้ อาจหมายถึง
เปาโล มัลโก
โรมานี่ มัลโก
มัลโก รามิเรซ มาร์ติเนซ
มัลโก้ (วันพีซ) - ตัวละครในการ์ตูนวันพีซ
มัลโก้ (เทรเชอร์มาสเตอร์) - ตัวละครในการ์ตูนล่าขุมทรัพย์สุดขอบฟ้า
พระพรหมวชิรมุนี (เชิด จิตฺตคุตฺโต)

| พระพรหมวชิรมุนี (เชิด จิตฺตคุตฺโต)> ส่วนบุคคล |
| --- | --- |
เกิด: 17 กุมภาพันธ์ พ.ศ. 2484 (83 ปี)
นิกาย: มหานิกาย
การศึกษา: นักธรรมชั้นเอก, เปรียญธรรม 9 ประโยค
ตำแหน่งชั้นสูง
ที่อยู่: วัดสุทัศนเทพวรารามราชวรมหาวิหาร แขวงวัดราชบพิธ เขตพระนคร กรุงเทพมหานคร
อุปสมบท: 5 พฤษภาคม พ.ศ. 2505
พรรษา: 63
ตำแหน่ง: เจ้าอาวาสวัดสุทัศนเทพวรารามราชวรมหาวิหาร  กรรมการมหาเถรสมาคม  ที่ปรึกษาเจ้าคณะภาค 4  ที่ปรึกษาแม่กองธรรมสนามหลวง รองหัวหน้าพระธรรมทูตสายที่ 3
พระพรหมวชิรมุนี  นามเดิม เชิด ฤกษ์ภาชนี ฉายา จิตฺตคุตฺโต เป็นพระราชาคณะเจ้าคณะรองชั้นหิรัญบัฏ,เจ้าอาวาสวัดสุทัศนเทพวรารามราชวรมหาวิหาร ,กรรมการมหาเถรสมาคม,ที่ปรึกษาเจ้าคณะภาค 4,ที่ปรึกษาแม่กองธรรมสนามหลวง ,รองหัวหน้าพระธรรมทูตสายที่ 3,ประธานกรรมการบริหารมูลนิธิอัฏฐมราชานุสรณ์ ในพระบรมราชูปถัมภ์
ประวัติ

พระพรหมวชิรมุนี มีนามเดิมว่า เชิด นามสกุล ฤกษ์ภาชนี เกิดเมื่อวันอังคารที่ 17 กุมภาพันธ์ พ.ศ. 2484 ขึ้น 3 ค่ำ เดือน 4 ปีมะเส็ง ตำบลรางจระเข้ อำเภอเสนา จังหวัดพระนครศรีอยุธยา ครอบครัวประกอบอาชีพค้าขาย
เรียนจบชั้นประถมปีที่ 4 จากโรงเรียนวัดรางจระเข้ เมื่อปีพ.ศ. 2497 ต่อมาเมื่ออายุได้ 13 ปี จึงได้บรรพชา เป็นสามเณรเมื่อวันเสาร์ที่ 7 ก.ค. 2497 ณ วัดรางจระเข้ ตำบลบ้านโพธิ์ อำเภอเสนา จังหวัดพระนครศรีอยุธยา โดยมีพระครูปริยัติคุณูปการ (วาสน์ ธมฺมโชโต) เจ้าอาวาสวัดบ้านแพน เจ้าคณะตำบลบ้านแพน เป็นพระอุปัชฌาย์
เรียนพระปริยัติธรรมกับหลวงลุงโก๋ ปีพ.ศ. 2498 สอบได้นักธรรมชั้นตรี ก่อนย้ายไปจำพรรษาอยู่ที่วัดบางกระทิง และสอบได้นักธรรมชั้นโท
จากนั้นมาอยู่กับพระสุเมธมุนี (มังกร กัสสโป) อดีตเจ้าอาวาสวัดบางหลวง จังหวัดปทุมธานี สอบได้เปรียญธรรม 4 ประโยค
ครั้นอายุครบ 21 ปี เข้าพิธีอุปสมบท เป็นพระภิกษุ ณ พัทธสีมาอุโบสถวัดรางจระเข้ โดยมีพระครูพิศิษฐ์สังฆการ (สมบูรณ์ อิสิญาโณ) เจ้าอาวาสวัดบางกระทิง เป็นพระอุปัชฌาย์, พระสุเมธมุนี (มังกร กสฺสโป) เจ้าอาวาสวัดบางหลวง เป็นพระกรรมวาจาจารย์ และพระอธิการกุหลาบ ธมฺมสุทฺโธ เจ้าอาวาสวัดรางจระเข้ เป็นพระอนุสาวนาจารย์ ได้รับฉายานามว่า จิตตฺคุตฺโต แล้วกลับไปจำพรรษาที่วัดบางหลวง ศึกษาพระปริยัติธรรมจนสอบได้เปรียญธรรม 7 ประโยค เป็นครูสอนบาลีในสำนักวัดบางหลวง จังหวัดปทุมธานี ต่อมาศึกษาต่อที่วัดสามพระยา กรุงเทพมหานคร จนสำเร็จการศึกษาเปรียญธรรม 9 ประโยค ในนามสำนักเรียนวัดสุทัศนเทพวราราม กรุงเทพมหานคร นับเป็นเปรียญธรรม 9 ประโยค รูปที่ 5 ของวัดสุทัศนเทพวราราม
ต่อมาได้สนองงานสมเด็จพระพุฒาจารย์ (เสงี่ยม จนฺทสิริ) และสมเด็จพระพุทธโฆษาจารย์ (วีระ ภทฺทจารี) วัดสุทัศนเทพวราราม ตั้งแต่ปีพ.ศ. 2511-2559  โดยเป็นเลขานุการเจ้าคณะภาค เลขานุการวัดสุทัศนเทพวราราม เป็นผู้ช่วยเจ้าอาวาสวัดสุทัศนเทพวราราม เป็นพระอุปัชฌาย์ เป็นรองหัวหน้าพระธรรมทูต สายที่ 3 ปี 2559 ได้รับแต่งตั้งเป็นเจ้าอาวาส วัดสุทัศนเทพวราราม
วิทยฐานะ

พ.ศ. 2497 สำเร็จการศึกษาชั้นประถมปีที่ 4 โรงเรียนวัดรางจระเข้ ตำบลรางจระเข้ อำเภอเสนา จังหวัดพระนครศรีอยุธยา
พ.ศ. 2498 สอบได้นักธรรมชั้นตรี วัดรางจระเข้ ตำบลรางจระเข้ อำเภอเสนา จังหวัดพระนครศรีอยุธยา
พ.ศ. 2500 สอบได้นักธรรมชั้นโท วัดบางกะทิง อำเภอเสนา จังหวัดพระนครศรีอยุธยา
พ.ศ. 2504 สอบได้เปรียญธรรม 3 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2504 สอบได้นักธรรมชั้นเอก วัดบางหลวง อำเภอเมืองปทุมธานี จังหวัดปทุมธานี
พ.ศ. 2504 สอบได้เปรียญธรรม 4 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2505 สอบได้เปรียญธรรม 5 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2506 สอบได้เปรียญธรรม 6 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2507 สอบได้เปรียญธรรม 7 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2510 สอบได้เปรียญธรรม 8 ประโยค วัดบางหลวง อำเภอเมืองปทุมธานี จังหวัดปทุมธานี
พ.ศ. 2523 สอบได้เปรียญธรรม 9 ประโยค สำนักเรียนวัดสุทัศนเทพวราราม แขวงวัดราชบพิธ เขตพระนคร กรุงเทพมหานคร
ตำแหน่งการปกครอง

เป็นเลขานุการเจ้าคณะภาค ๒
เป็นเลขานุการเจ้าคณะภาค ๑
เป็นเลขานุการวัดสุทัศนเทพวราราม
เป็นผู้ช่วยเจ้าอาวาสวัดสุทัศนเทพวราราม
เป็นรองเจ้าคณะภาค ๔ (ฝ่ายการศึกษา)
เป็นพระอุปัชฌาย์ ประเภทวิสามัญ
เป็นเจ้าคณะภาค ๔ (นครสวรรค์ กำแพงเพชร พิจิตร เพชรบูรณ์)
เป็นเจ้าอาวาสวัดสุทัศนเทพวรารามราชวรมหาวิหาร
เป็นผู้รักษาการแทนเจ้าคณะภาค ๔
เป็นกรรมการมหาเถรสมาคม
เป็นที่ปรึกษาเจ้าคณะภาค ๔
งานด้านศึกษา

เป็นกรรมการตรวจใบตอบธรรมสนามหลวง
เป็นกรรมการตรวจใบตอบบาลีสนามหลวง
เป็นครูสอนพระปริยัติธรรมแผนกบาลี สำนักเรียนวัดสุทัศนเทพวราราม
เป็นครูสอนพระปริยัติธรรมแผนกบาลี ณ ศูนย์การศึกษาพระปริยัติธรรม วัดเกาะราษฎร์ศรัทธาธรรม อำเภอเสนา จังหวัดพระนครศรีอยุธยา
เป็นผู้ช่วยประธานกรรมการและเป็นอาจารย์สอนโรงเรียนพุทธศาสนาวันอาทิตย์ วัดสุทัศนเทพวราราม
เป็นอาจารย์ใหญ่ โรงเรียนพุทธศาสนาวันอาทิตย์ วัดสุทัศนเทพวราราม
เป็นเลขานุการ เจ้าสำนักเรียนวัดสุทัศนเทพวราราม
เป็นรองประธานกรรมการบริหารโรงเรียนพุทธศาสนาวันอาทิตย์ วัดสุทัศนเทพวราราม
เป็นประธานกรรมการบริหารโรงเรียนพุทธศาสนาวันอาทิตย์ วัดสุทัศนเทพวราราม
เป็นกรรมการบริหารการศึกษา สำนักเรียนวัดสุทัศนเทพวราราม
เป็นประธานกรรมการบริหารการศึกษา สำนักเรียนวัดสุทัศนเทพวราราม
เป็นกรรมการยก-ร่างเฉลยข้อสอบบาลีสนามหลวง ของกองบาลีสนามหลวง
เป็นรองแม่กองธรรมสนามหลวง (ฝ่ายธรรมศึกษา)
เป็นประธานกรรมการยก-ร่าง ข้อสอบธรรมศึกษาของกองธรรมสนามหลวง
เป็นผู้อำนวยการกองตรวจธรรมสนามหลวงชั้นโท ส่วนภูมิภาค (ทุกหน)
เป็นประธานกรรมการปรับปรุงหลักสูตรธรรมศึกษาชั้นตรี โท เอก ของกองธรรมสนามหลวง
เป็นเจ้าสำนักเรียนวัดสุทัศนเทพวราราม
เป็นที่ปรึกษาแม่กองธรรมสนามหลวง
เป็นรองแม่กองธรรมสนามหลวง (ฝ่ายวิชาการ)
สมณศักดิ์

พ.ศ. 2518 เป็นพระครูปลัดสุวัฒนวิสุทธิคุณ ฐานานุกรมในพระวิสุทธิวงศาจารย์ (เสงี่ยม จนฺทสิริมหาเถร)
พ.ศ. 2520 เป็นพระครูปลัดสัมพิพัฒนธุตาจารย์ ฐานานุกรมในสมเด็จพระพุฒาจารย์ (เสงี่ยม จนฺทสิริมหาเถร)
พ.ศ. 2523 เป็นพระราชาคณะชั้นสามัญเปรียญ ที่ พระศรีวราภรณ์
พ.ศ. 2537 เป็นพระราชาคณะชั้นราชที่ พระราชวิสุทธิดิลก ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2543 เป็นพระราชาคณะชั้นเทพที่ พระเทพวิมลโมลี ศรีปริยัติดิลก ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2548 เป็นพระราชาคณะชั้นธรรมที่ พระธรรมรัตนดิลก สาธกศาสนธรรม คัมภีรปัญญาโสภิต ตรีปิฎกบัณฑิต มหาคณิสสร บวรสังฆาราม คามวาสี
28 กรกฎาคม พ.ศ. 2562 สถาปนาขึ้นเป็นพระราชาคณะเจ้าคณะรอง มีราชทินนาตามที่จารึกในหิรัญบัฏว่า พระวิสุทธาธิบดี ศรีธรรมสาธก ดิลกปัญญาโกศล วิมลธรรมโวทานธารี ตรีปิฎกบัณฑิต มหาคณิสสร บวรสังฆาราม คามวาสี
8 กุมภาพันธ์ พ.ศ. 2565 ได้รับพระราชทานราชทินนาม เป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมวชิรมุนี ศรีธรรมสาธก ดิลกปัญญาโกศล วิมลธรรมโวทานธารี ตรีปิฎกบัณฑิต มหาคณิสสร บวรสังฆาราม คามวาสี
พระพุทธสุโขโพธิ์ทอง

| พระพุทธสุโขโพธิ์ทอง |
| --- | --- |

ชื่อเต็ม: พระพุทธสุโขโพธิ์ทอง
ชื่อสามัญ: หลวงพ่อทองคำ, หลวงพ่อทองคำวัดพิพัฒน์มงคล
ประเภท: พระพุทธรูปทองคำโบราณศักดิ์สิทธิ์
ศิลปะ: ปางมารวิชัย ศิลปะสุโขทัย
ความกว้าง: 9 นิ้ว
วัสดุ: ทองคำหนัก 9 กิโลกรัม
สถานที่ประดิษฐาน: วัดพิพัฒน์มงคล
ความสำคัญ: พระพุทธรูปทองคำโบราณศักดิ์สิทธิ์องค์เดียวของจังหวัดสุโขทัย (ที่ได้รับการเปิดเผย)
หมายเหตุ: ประดิษฐานที่พระพุทธวิหารทรงหอคำหลวง วัดพิพัฒน์มงคล
 ส่วนหนึ่งของสารานุกรมพระพุทธศาสนา
พระพุทธสุโขโพธิ์ทอง หรือนามสามัญ หลวงพ่อทองคำวัดพิพัฒน์มงคล เป็นพระพุทธรูปศักดิ์สิทธิ์ปางมารวิชัย หล่อด้วยทองคำบริสุทธิ์ (หน้าตักกว้าง 9 นิ้ว) เดิมองค์พระพอกปูนลงรักปิดทองอารักขาภัยไว้ ตัวองค์พระทองคำดังปรากฏในปัจจุบันนั้นสันนิษฐานว่าสร้างในสมัยกรุงสุโขทัยเป็นราชธานี สกุลช่างสุโขทัย มีอายุประมาณ 700 ปี มีประวัติความเป็นมาและอภินิหารที่น่าสนใจ
พระพุทธสุโขโพธิ์ทอง เป็นที่เคารพศรัทธาอย่างมากของชาวทุ่งเสลี่ยม เนื่องจากเชื่อกันว่าพระพุทธสุโขโพธิ์ทอง เป็นพระพุทธรูปศักดิ์สิทธิ์ที่ช่วยให้เจ้าอาวาสสามารถตั้งวัดและหาปัจจัยเพื่อก่อสร้างเสนาสนะให้วัดพิพัฒน์มงคลมีความเจริญและเป็นโรงเรียนพระปริยัติธรรมสำคัญของจังหวัดสุโขทัยได้ในช่วงเวลาไม่ถึง 20 ปี
พระพุทธสุโขโพธิ์ทอง ประดิษฐานอยู่ที่กุฎิเจ้าอาวาส วัดพิพัฒน์มงคล อำเภอทุ่งเสลี่ยม จังหวัดสุโขทัย ปัจจุบันทางวัดกำลังสร้างพระพุทธวิหาร เพื่อเป็นสถานที่ประดิษฐานเป็นอาคารทรงทรงหอคำหลวงแบบสถาปัตยกรรมล้านนา โดยช่างรุ่ง จันทร์ตาบุญ นายช่างใหญ่คนเดียวกับผู้ออกแบบก่อสร้างอาคารหอคำหลวงในงานมหกรรมพืชสวนโลกเฉลิมพระเกียรติฯ ราชพฤกษ์ 2549
คำกล่าวสักการบูชาพระพุทธสุโขโพธิ์ทอง > คาถาบูชาพระพุทธสุโขโพธิ์ทอง

ตั้ง นะโมฯ 3 จบ
นะโม พุทธายะ มะหาสุวัณณะพุทธะรูปัง วันทามิ นะมะการานุภาเวนะ สัพพะทุกขา สัพพะโรคา วินัสสันตุ มะหาลาภา มะหาโภคา สะทา โสตถี ภะวันตุ เมฯ
คำกล่าวสักการบูชาพระพุทธสุโขโพธิ์ทอง > คำแปลคาถาบูชาพระพุทธสุโขโพธิ์ทอง

ขอนอบน้อมแด่พระพุทธเจ้า 5 พระองค์ หลวงพ่อทองคำองค์เรืองฤทธิ์ ด้วยอานุภาพแห่งการกราบไหว้บูชานี้ ความทุกข์กายทุกข์ใจ โรคภัยไข้เจ็บทั้งหลาย จงมลายหายสิ้น โชคลาภเงินทอง ทรัพย์สมบัติ ความสำเร็จในหน้าที่การงาน การดำเนินชีวิต จงบังเกิดแก่ข้าพเจ้าตลอดกาลด้วยเทอญฯ
ดูเพิ่ม

วัดพิพัฒน์มงคล สถานที่ประดิษฐาน
พระพุทธสุรินทรมงคล

| พระพุทธสุรินทรมงคล |
| --- | --- |
ชื่อเต็ม: พระพุทธสุรินทรมงคล
ชื่อสามัญ: พระพุทธสุรินทรมงคล
ประเภท: พระพุทธรูป
ศิลปะ: ปางประทานพร
ความกว้าง: 15 เมตร
ความสูง: 21.50 เมตร
วัสดุ: โครงคอนกรีตเสริมเหล็ก
สถานที่ประดิษฐาน: เขาชาย วนอุทยานแห่งชาติพนมสวาย อำเภอเมืองสุรินทร์ จังหวัดสุรินทร์
ความสำคัญ: พระพุทธรูปสำคัญของจังหวัด
 ส่วนหนึ่งของสารานุกรมพระพุทธศาสนา
พระพุทธสุรินทรมงคล  เป็นพระพุทธรูปปางประทานพร ตั้งอยู่ในวนอุทยานพนมสวาย เขาชาย จังหวัดสุรินทร์ หันพระพักตร์ไปทางทิศตะวันออก มีหน้าตักกว้าง 15 เมตร สูง 21.5 เมตร ชื่อพระพุทธรูปนี้พระบาทสมเด็จพระปรมินทรมหาภูมิพลอดุลยเดชพระราชทานไว้
ประวัติ

ใน พ.ศ. 2518 พลตำตรวจตรีวิเชียร ศรีมันตร ผู้ว่าราชการจังหวัดสุรินทร์ จัดสร้างพระกริ่งสุรินทร์ให้เช่า เพื่อนำเงินมาสร้างพระพทธรูปองค์ใหญ่ประดิษฐานไว้บนวนอุทยานพนมสวาย โดยให้พุทธสมาคมจังหวัดสุรินทร์รับผิดชอบดำเนินการ โครงการสร้างพระพุทธรูปองค์ใหญ่เริ่มในวันที่ วันที่ 3 กุมภาพันธ์ พ.ศ. 2518 แลัวเสร็จในวันที่ 30 มกราคม พ.ศ. 2520 ครั้น พ.ศ. 2523 ผู้ว่าราชการจังหวัดสุรินทร์ได้ขอพระราชทานชื่อพระพุทธรูปจากพระบาทสมเด็จพระปรมินทรมหาภูมิพลอดุลยเดช จึงพระราชทานว่า "พระพุทธสุรินทรมงคล"
ต่อมาใน พ.ศ. 2527 มีพิธีเบิกพระเนตรพระพุทธสุรินทรมงคล และอัญเชิญพระบรมสารีริกธาตุไปบรรจุไว้ ณ พระนาภี
บันไดระฆังพันใบ

บันไดระฆังพันใบ เป็นบันไดขึ้นสู่พระพุทธสุรินทรมงคล สร้างขึ้นเมื่อวันที่ 5 ธันวาคม พ.ศ. 2550 ตามโครงการ "ส่งเสริมการท่องเที่ยวเชิงพุทธเฉลิมพระเกียรติ 80 พรรษา วันที่ 5 ธันวาคม พ.ศ. 2550" พูนศักดิ์ ประณุทนรพาล ผู้ว่าราชการจังหวัดสุรินทร์ และคณะสงฆ์จังหวัดสุรินทร์ ร่วมกันจัดหาระฆัง 1,080 ใบจากวัดทั้งหมดในจังหวัดสุรินทร์ 1,070 วัด และวัดสำคัญในกรุงเทพมหานคร อีก 10 วัด มาติดตั้ง จึงเป็นที่มาของชื่อบันได
แหล่งข้อมูลอื่น

012 วัดพนมศิลาราม ตำบลนาบัว อำเภอเมืองสุรินทร์ เก็บถาวร 2022-11-09 ที่ เวย์แบ็กแมชชีน
| ด ค กสถานที่และวัตถุสำคัญในวนอุทยานแห่งชาติพนมสวาย |
| --- | --- |
 บันไดระฆัง  พระพุทธสุรินทรมงคล  ลานพระพุทธบาทจำลอง  อ่างเก็บน้ำบ้านสวาย  ปากปล่องภูเขาไฟ  จุดชมวิว  ปราสาทพนมสวาย  บ่อขมิ้น  ต้นอั๊ดจรู๊ด(ต้นขี้หมู)  ลานหินล้านปี  รอยเท้าหลวงตาพรม  สถูปอัฐิหลวงปู่ ดูลย์ อตุโล  พระพุทธบรรพตอัมพวัน  เจดีย์บรรจุอัฐิพระยาสุรินทร์ภักดี ศรีไผทสมันต์  พระพุทธพนมสรัยวรวิทธิสงเคราะห์  น้ำตกโตงใหญ่  บ่อสัมฤทธิ์  บ่อสกัด  น้ำตกผาดอกบัว
พระราชวุฒาจารย์ (สวัสดิ์ ขนฺติวิริโย)

| พระราชวุฒาจารย์ (สวัสดิ์ ขันติวิริโย) |
| --- | --- |
ชื่ออื่น: สวัสดิ์ ขันติวิริโย
ส่วนบุคคล
เกิด: 19 พฤศจิกายน พ.ศ. 2466 (90 ปี)
มรณภาพ: 7 พฤษภาคม 2557
นิกาย: ธรรมยุติกนิกาย
ตำแหน่งชั้นสูง
ที่อยู่: วัดโพธิสมภรณ์ อุดรธานี 
อุปสมบท: 15 กรกฎาคม  พ.ศ. 2486
พรรษา: 70
"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย อดีตที่ปรึกษาเจ้าคณะจังหวัดอุดรธานี (ธรรมยุต) อดีตผู้ช่วยเจ้าอาวาสวัดโพธิสมภรณ์ (พระอารามหลวง) ต.หมากแข้ง อ.เมือง จ.อุดรธานี มีนามเดิม สวัสดิ์ วุฒิเสน เกิดเมื่อ วันที่ 19 พ.ย. 2466 บ้านเลขที่ 5 ม.5 ต.หมูม่น อ.เมือง จ.อุดรธานี ต่อมาอุปสมบท  ณ วัดโพธิสมภรณ์ (พระอารามหลวง) เมื่อวันที่ 15 ก.ค. 2486 โดยมี พระธรรมเจดีย์ (จูม พันธุโล) เป็นพระอุปัชฌาย์ พระอาจารย์อุ่น ธัมมธโร เป็นพระอนุสาวนาจารย์ และ พระครูประสาทคณานุกิจ เป็นพระกรรมวาจาจารย์ และจำพรรษาอยู่ที่วัดโพธิสมภรณ์มา โดยตลอด มุ่งมั่นศึกษาพระปริยัติธรรม พ.ศ.2486 สอบได้นักธรรมชั้นตรี-โท พ.ศ.2509-2517 เป็นพระธรรมทูตสายที่ 5  นอกจากนี้ยังเป็น กรรมการสร้างศาลาการเปรียญ บูรณะพระอุโบสถ และเป็นกรรมการการก่อสร้างพระบรมธาตุธรรมเจดีย์ วัดโพธิสมภรณ์ ต.หมากแข้ง อ.เมืองอุดรธานี
"เจ้าคุณอุดร" ได้รับการยกย่องว่า "เป็นพระเถร ที่เป็นรัตตัญญูที่สุด ในวัดโพธิสมภรณ์" (ผู้รู้จักวันคืนที่ผ่านมายาวนาน) เพราะจำวัดอยู่วัดโพธิสมภรณ์ มาตั้งแต่เป็นสามเณร พ.ศ.2485 จนมรณภาพ พ.ศ.2557 รวมมากกว่า 72 ปี โดยได้ติดตามพระธรรมเจดีย์ (จูม พันธุโล)  อดีตเจ้าอาวาส จนกระทั่งท่านมรณภาพ ซึ่งพระธรรมเจดีย์ (จูม พันธุโล) ได้ชื่นชมว่า "เรียบร้อย ขยันทำงาน เรียกง่าย ทำงานดี เป็นพระไม่นิ่งดูดาย การงานรับมอบหมายสำเร็จลุล่วง" พระธรรมวิสุทธิมงคล (บัว ญาณสมฺปนฺโน) ได้กล่าวยกย่อง  "พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร"  ว่า"ท่านเป็นคนใจดี เรียกว่าเลิศทางไม่ดุ ไม่เคยดุใคร ดุคนไม่เป็น"
"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ได้ละสังขารเมื่อวันที่ 7 พ.ค.ที่ 2557 เวลา 19.37 น. ที่โรงพยาบาลศรีนครินทร์ จ.ขอนแก่น หลังจากที่เข้ารับการรักษาอาการอาพาธ สิริอายุ 91 ปี 72 พรรษา
ตำแหน่งทางคณะสงฆ์

พ.ศ. 2495 เป็นเจ้าคณะอำเภอเมือง-บ้านผือ (ธรรมยุต)
พ.ศ. 2511 เป็นผู้ช่วยเจ้าอาวาสวัดโพธิสมภรณ์ (พระอารามหลวง)
พ.ศ. 2519 เป็นรองเจ้าคณะจังหวัดอุดรธานี (ธรรมยุต)
พ.ศ. 2547 เป็นที่ปรึกษาเจ้าคณะจังหวัดอุดรธานี (ธรรมยุต)
สมณศักดิ์

พ.ศ. 2498 ได้รับพระราชทานสมณศักดิ์ เป็น พระครูสัญญาบัตร เจ้าคณะอำเภอชั้นโท ในราชทินนามที่ พระครูอุดรคณานุศาสตร์
พ.ศ.2535 ได้รับพระราชทานเลื่อนสมณศักดิ์ เป็น พระราชาคณะชั้นสามัญ ในราชทินนามที่ พระอุดรคณาจารย์
พ.ศ.2549 ได้รับพระราชทานเลื่อนสมณศักดิ์ เป็น พระราชาคณะชั้นราช ในราชทินนามที่ พระราชวุฒาจารย์
มโนทุจริต

มโนทุจริต แปลว่า การประพฤติชั่วทางใจ, การประพฤติชั่วด้วยใจ เป็นการกระทำความชั่ว ทำความผิดทางใจ คือ ด้วยการคิด จัดเป็นบาปมิใช่บุญ ก่อทุกข์โทษให้ทั้งในปัจจุบันและภพชาติต่อไป
มโนทุจริต มี 3 อย่างคือ
อภิชฌา คือ เพ่งเล็งอยากได้ จ้องที่จะเอาสิ่งของของผู้อื่น
พยาบาท คือ ขัดเคืองคิดปองร้ายผู้อื่น
มิจฉาทิฐิ คือ เห็นผิดจากคลองธรรม เห็นไม่ตรงตามจริง
พระเจ้าบรมวงศ์เธอ พระองค์เจ้าอรประพันธ์รำไพ

| พระเจ้าบรมวงศ์เธอ พระองค์เจ้าอรประพันธ์รำไพ |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 7 กรกฎาคม พ.ศ. 2428
สิ้นพระชนม์: 25 พฤษภาคม พ.ศ. 2476 (47 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาอ่อน ในรัชกาลที่ 5
พระเจ้าบรมวงศ์เธอ พระองค์เจ้าอรประพันธ์รำไพ (7 กรกฎาคม พ.ศ. 2428 – 25 พฤษภาคม พ.ศ. 2476) เป็นพระราชธิดาพระองค์ที่ 54 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน มีพระขนิษฐาคือ พระเจ้าบรมวงศ์เธอ พระองค์เจ้าอดิศัยสุริยาภา เป็นราชนารีที่โปรดการผจญป่าดงพงไพรและทรงม้าได้ดีเยี่ยม
พระองค์มีตำหนักอยู่ในวังสวนสุนันทา ปัจจุบันตำหนักของพระองค์ได้รื้อไปแล้ว และพื้นที่ของตำหนักดังกล่าวถูกสร้างเป็นอาคารใหม่ของคณะศิลปกรรมศาสตร์ มหาวิทยาลัยราชภัฎสวนสุนันทา พระองค์สิ้นพระชนม์เมื่อวันที่ 25 พฤษภาคม พ.ศ. 2476 สิริพระชันษา 48 ปี
พระเกียรติยศ

| ธรรมเนียมพระยศของ พระเจ้าบรมวงศ์เธอ  พระองค์เจ้าอรประพันธ์รำไพ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าอรประพันธ์รำไพ (7 กรกฎาคม พ.ศ. 2428 - 23 ตุลาคม พ.ศ. 2453)
พระเจ้าน้องนางเธอ พระองค์เจ้าอรประพันธ์รำไพ (23 ตุลาคม พ.ศ. 2453 - 26 พฤศจิกายน พ.ศ. 2468)
พระเจ้าพี่นางเธอ พระองค์เจ้าอรประพันธ์รำไพ (26 พฤศจิกายน พ.ศ. 2468 - 25 พฤษภาคม พ.ศ. 2476)
ภายหลังสิ้นพระชนม์
พระเจ้าบรมวงศ์เธอ พระองค์เจ้าอรประพันธ์รำไพ (10 กรกฎาคม พ.ศ. 2478)
พระเกียรติยศ > เครื่องราชอิสริยาภรณ์

พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้
พ.ศ. 2449 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
มเหสี (แก้ความกำกวม)

มเหสี อาจหมายถึง
พระพุทธเจ้า หรือ พระโคตมพุทธเจ้า พระพุทธเจ้าพระองค์ปัจจุบัน, มเหสี มาจาก "มหา" + "อีสี" หมายถึง ฤๅษีใหญ่ หรือผู้แสวงหาศีลาทิคุณ (คุณอันมีศีลเป็นต้น) อันยิ่งใหญ่
มเหสี (ตำแหน่งฝ่ายใน) คือ นางเมือง, กล่าวคือ  ชายาพระเจ้าแผ่นดิน
มโนราห์

ระวังสับสนกับ เมโนราห์
มโนราห์ อาจหมายถึง
มโนราห์, กินรีในสุธนชาดก เป็นธิดาพระเจ้าทุมราช และเป็นคู่รักกับสุธนกุมารแห่งอุตรปัญจาลนคร ต่อมา นางมโนราห์กลับชาติมาเกิดเป็นนางพิมพา และสุธนกุมารนั้นเป็นศากยมุนี มาครองคู่กันอีกครั้งหนึ่ง
มโนราห์, ศิลปะการแสดงพื้นเมืองอย่างหนึ่งของภาคใต้ มีแม่บทท่ารำอย่างเดียวกับละครชาตรี, โนรา ก็ว่า, เขียนว่า มโนห์รา ก็มี
มโนราห์, ชื่อเพลงไทยทำนองหนึ่ง
มโนราห์, ไม้เลื้อยชนิดหนึ่ง
พระราชศีลโสภิต (หนูอินทร์ กิตฺติสาโร)

| พระราชศีลโสภิต (หนูอินทร์ กิตฺติสาโร) |
| --- | --- |
ชื่ออื่น: หลวงปู่หนูอินทร์
ส่วนบุคคล
เกิด: 18 มกราคม พ.ศ. 2480 (88 ปี)
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดป่าพุทธมงคล จังหวัดกาฬสินธุ์
อุปสมบท: 13 มีนาคม พ.ศ. 2500
พรรษา: 67
ตำแหน่ง: เจ้าอาวาสวัดป่าพุทธมงคล ที่ปรึกษาเจ้าคณะจังหวัดกาฬสินธุ์
หลวงปู่หนูอินทร์   กิตฺติสาโร (เกิด 18 มกราคม พ.ศ. 2479) พระภิกษุเรืองเวทย์แห่งภาคอีสาน ที่เพียบพร้อมไปด้วยคุณสมบัติครบถ้วนในสมณรูป มีความเมตตาต่อผู้ตกทุกข์ได้ยาก สมัยนั้นหลายคนไม่ค่อยเลื่อมใส เนื่องจากท่านดูแลดูเป็นพระหนุ่มมากเกินไป จึงนำพระเครื่องของท่านไปทดลอง ปรากฏว่า ยิงไม่ออก และมีคนถูกกับระเบิดแต่หาได้รับอันตรายไม่ ปัจจุบันดำรงตำแหน่งเป็นที่ปรึกษาเจ้าคณะจังหวัดกาฬสินธุ์ เจ้าอาวาสวัดป่าพุทธมงคล  ที่ปรึกษารองอธิการบดีฝ่ายวางแผนและพัฒนา มหาวิทยาลัยมหาจุฬาลงกรณราชวิทยาลัย วิทยาเขตขอนแก่น และเจ้าสำนักปฏิบัติธรรมประจำจังหวัดกาฬสินธุ์ แห่งที่ 1 ได้รับสมณศักดิ์เป็น พระราชาคณะชั้นราช มีราชทินนามตามสัญญาบัตรว่า  พระราชศีลโสภิต วรกิจจานุกิจธาดา มหาคณิสสร บวรสังฆาราม คามวาสี สถิต ณ วัดป่าพุทธมงคล จังหวัดกาฬสินธุ์